
2.1
α) Το μοντέλο αυτό παραλείπει να συμπεριλάβει το “σκοπό” της Επικοινωνίας, αυτόν που επιδιώκει να ικανοποιήσει ο αποστολέας του μηνύματος, ο αρχικός επικοινωνητής, συχνά καταβάλλοντας σημαντικό κόπο και δαπάνες. Ακόμη δεν συπεριέλαβε τις “συνθήκες” κάτω από τις οποίες διεξάγεται η επικοινωνιακή διαδικασία και οι οποίες μπορούν να επηρεάσουν την εξέλιξη και τα αποτελέσματά της. Στο μοντέλο αυτό ο Laswell, όπως και άλλοι ερευνητές αργότερα, δέχεται ότι κάθε Επικοινωνία γίνεται από τον αποστολέα του μηνύματος με κάποια “πρόθεση” και ότι έχει κάποιο “αποτέλεσμα”. 
β) Άλλοι ερευνητές διατύπωσαν επιφυλάξεις στο σχήμα αυτό, θεωρώντας ότι οδηγεί σε αποσπασματική θεώρηση της Επικοινωνίας, ενώ όπως, υποστηρίζουν τα διάφορα στοιχεία της είναι αλληλοεξαρτώμενα. Ακόμα, ότι αγνόησε την “αντίδραση-απάντηση” του αποδέκτη, η οποία ακριβώς αναφέρεται και ως “ανάδραση”, δηλαδή ως μια δράση όχι πάντοτε αντίδρασης. Ο όρος αυτός είναι πολύ γνωστός με τον όρο “feedback”. 

2.2.
α) Ενεργητική ακοή ονομάζεται η ικανότητα ενός ακροατή-αποδέκτη μηνύματος να φτάνουν ως τα αυτιά του οι ήχοι και να αντιλαμβάνεται το περιεχόμενό τους. Δηλαδή, να αντιλαμβάνεται το ακουστικό μήνυμα στο σύνολό του ή να αντιλαμβάνεται κανονικά τα ακουστικά στοιχεία-λέξεις του μηνύματος. 
β) Βασική προϋπόθεση είναι και η κατάλληλη ψυχολογική κατάστασή του ακροατή, η διάθεσή του να κατευθύνει την προσοχή του στο συγκεκριμένο μήνυμα και να ενεργοποιήσει τη βούλησή του να το αντιληφθεί.

